CELEX: 62015FN0021
Language: el
Date: 2015-02-05 00:00:00
Title: Υπόθεση F-21/15: Προσφυγή της 5ης Φεβρουαρίου 2015 — ZZ κατά Επιτροπής των Περιφερειών

20.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 127/41
            
         Προσφυγή της 5ης Φεβρουαρίου 2015 — ZZ κατά Επιτροπής των Περιφερειών
   (Υπόθεση F-21/15)
   (2015/C 127/58)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: M.-A. Lucas, δικηγόρος)
   
      Καθής-εναγομένη: Επιτροπή των Περιφερειών
   
      Αντικείμενο και περιγραφή της διαφοράς
   
   Αίτημα περί ακυρώσεως της αποφάσεως με την οποία διαπιστώθηκε ότι ο προσφεύγων-ενάγων δεν μπορούσε πλέον, μετά την προαγωγή του στον βαθμό AST 5, να λαμβάνει την κατ' αποκοπήν αποζημίωση για υπερωρίες, καθώς και αίτημα περί αποκαταστάσεως της υλικής ζημίας και της ηθικής βλάβης που προκλήθηκαν.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση υπ’ αριθ. 0112/2014, με την οποία καταργήθηκε η κατ’ αποκοπήν αποζημίωση του προσφεύγοντος-ενάγοντος για υπερωρίες από 1/7/2014 και η οποία εκδόθηκε στις 3/6/2014 από τον ασκούντα καθήκοντα Διευθυντή Διοίκησης και Οικονομικών·
            
         
               —
            
            
               να υποχρεώσει την Επιτροπή των Περιφερειών να καταβάλει στον προσφεύγοντα-ενάγοντα εκ νέου την αποζημίωση από της ίδιας ημερομηνίας, καθώς και τόκους υπολογιζόμενους, βάσει του επιτοκίου της ΕΚΤ για τις πράξεις αναχρηματοδότησης, επί του αντίστοιχου ποσού των αποζημιώσεων που δεν θα του έχουν καταβληθεί, από της ημέρας κατά την οποία θα έπρεπε να καταβληθούν και μέχρι της ολοσχερούς καταβολής·
            
         
               —
            
            
               να υποχρεώσει την Επιτροπή των Περιφερειών να καταβάλει στον προσφεύγοντα-ενάγοντα, προς αποκατάσταση της υλικής ζημίας που ενδέχεται να του προκαλέσει η επίδικη απόφαση, αποζημίωση ποσού προσωρινώς υπολογιζόμενου στα 1  000 ευρώ και, προς ικανοποίηση της ηθικής του βλάβης, χρηματική ικανοποίηση της οποίας το ύψος θα εκτιμήσει το Δικαστήριο Δημόσιας Διοίκησης·
            
         
               —
            
            
               να καταδικάσει την Επιτροπή των Περιφερειών στα δικαστικά έξοδα.